பொய் சட்சியத்திற்குத் தண்டனை உண்டு. ஆனால் நீதித்துறை பல நேரங்களில் பாதிக்கப்பட்டவர்களுக்கு ஆதரவானதாக இருந்ததில்லை. அரசின் சார்பாக காவல்துறை வழக்கு போடுவதால் அது அரசு போட்ட வழக்காகி விடும். அது பொய் வழக்கு என்று உறுதியாகி அந்தப் பொய் வழக்கால் உங்களுக்குப் பாதிப்பு ஏற்பட்டிருந்தால் உரிமையியல் வழக்கு தொடர்ந்து தான் உங்களுக்கான பாதிப்புத் தொகையை பெற முடியும். அப்படி நீங்கள் ஒரு உரிமையியல் வழக்கு தொடர்ந்தால் இதே காவல்துறை உங்கள் மீது மீண்டும் இன்னொரு பொய்வழக்கு போடுவதற்கு வாய்ப்பிருக்கிறது. இதனால் காவல்துறை மீது நடவடிக்கை எடுக்கக் கேட்பதற்குக் கூடப் பலரும் அஞ்சும் நிலை இருக்கிறது.